[{"text_idx": "#000006", "text": "Beth ddylai cysylltiadau Cymru-Wganda ei wybod a beth allwn ni ei wneud i gefnogi hawliau LHDTRh?"}, {"text_idx": "#000007", "text": "Ar ddiwedd mis Mai 2023, llofnododd yr Arlywydd Yoweri Museveni un o gyfreithiau gwrth-LHDTRh llymaf y byd, gan gynnwys y gosb eithaf am \u201cgyfunrywioldeb gwaethygedig\u201d a dedfrydau carchar am \u201chyrwyddo neu annog cyfunrywioldeb\u201d. Mae\u2019r gyfraith yn cynnwys sancsiynau ar gyfer sefydliadau sy\u2019n caniata\u0301u i eiddo gael ei ddefnyddio ar gyfer gweithgareddau anghyfreithlon ac yn darparu cosbau i bobl nad ydynt yn rhoi gwybod i\u2019r awdurdodau am eu hamheuon."}, {"text_idx": "#000008", "text": "Bydd y gyfraith newydd hon a\u0302 goblygiadau i grwpiau cymdeithas sifil yn Wganda ac i\u2019w partneriaid yng Nghymru."}, {"text_idx": "#000009", "text": "Yn y gweminar hwn, bydd actifydd blaenllaw o Wganda, cynrychiolwyr o Lywodraeth Cymru a sefydliadau eraill sy\u2019n gweithio yn Wganda yn ymuno a\u0302 ni. Mae wedi\u2019i anelu at sefydliadau Cymreig sy\u2019n gweithio yn Wganda yn ogystal a\u0302 chynrychiolwyr eu sefydliadau partner."}, {"text_idx": "#000010", "text": "Mae sefydliadau Cymreig sy\u2019n gweithio yn Wganda yn deall yn well y cyd-destun presennol a\u2019r risgiau posibl i\u2019w staff a\u2019u gwirfoddolwyr ac yn barod i reoli\u2019r risgiau hynny;\nGrwpiau Cymreig yn clywed pryderon grwpiau Affricanaidd LHDTRh am eu hawliau dynol."}, {"text_idx": "#000011", "text": "Anogir sefydliadau yng Nghymru sy\u2019n gweithio mewn partneriaeth yn Wganda yn gryf i fynychu. Er mwyn amddiffyn hunaniaeth unigolion a sefydliadau yn Wganda, gweminar Zoom fydd y digwyddiad hwn, nid cyfarfod. Dylai mynychwyr sydd eisiau siarad neu ddefnyddio\u2019r swyddogaeth sgwrsio ystyried defnyddio enw dienw. Mae mynychwyr yn cymryd rhan yn y weminar hon ar eu menter eu hunain. Ni fydd y rhestr o fynychwyr yn cael ei rhannu."}]